# Aurora Fredrika Järnefelt

### Wikipedia

Aurora Fredrika Järnefelt (o.s. Molander) (s. 8. elokuuta 1800, Ilomantsi - k. 25. kesäkuuta 1868, Kuopio)[1] oli suuren Järnefeltin suvun "isoäiti". Hän oli muun muassa Aino Sibeliuksen (o.s. Järnefelt) isänäiti.

Aurora Fredrika syntyi FM, TT, Porvoon piispa Johan Molanderin (s. 25. toukokuuta 1762 - k. 28. tammikuuta 1837) ja Fredrika Lovisa Tavastin (k. 1827) perheeseen.[2]

Aurora Fredrika Molander meni naimisiin Karjalan kihlakunnan kruununvouti Gustav Adolf Järnefeltin (s. 26. heinäkuuta 1791 - k. 17. toukokuuta 1838)[3] kanssa.[4] Perheeseen syntyi yhdeksän lasta, viisi tyttöä ja neljä poikaa. Heidän lapsistaan nuorin, August Aleksander Järnefelt syntyi 1600-luvulla aateloituun Järnefeltin sukuun vuonna 1833 Tohmajärvellä. Aleksanderin ollessa viisivuotinen hänen isänsä kuoli ja pian tämän jälkeen omaisuus pakkohuutokaupattiin. Aurora Järnefelt muutti lastensa kanssa vuonna 1845 Kuopioon.[5]

Auroralle jäi mieheltään suuri perintö, mutta tuohon aikaan nainen ei saanut hallita omaisuutta. Hänelle määrättiin holhooja, joka tuhlasi omaisuuden viimeistä penniä myöten. Aurora-leski joutui tämän johdosta asumaan kahdentoista Kuopion vuotensa aikana yhdessätoista eri osoitteessa. Lopulta aatelisnainen päätyi hellahuoneeseen ja kuoli vuonna 1868. Järnefeltiltä jäi näkemättä poikansa Aleksanderin Kuopion kuvernöörinä toteuttama asiakirjojen suomeksi kirjoituttaminen ja taiteista tunnetut lapsenlapsensa.[6]

## [muokkaa] Järnefeltin pojat[7]

- Pojista vanhin, Gustav Johan oli Ilomantsin kihlakunnantuomari.
- Toiseksi vanhin, Karl Konstantin oli Viipurin läänin maanmittari.
- Klas Erik oli Kontiolahden kirkkoherra.
- Kuopus, kenraaliluutnantti ja senaattori August Aleksander valitsi sukunsa perintönä sotilasuran.

## [muokkaa] Lähteet

1. ↑ http://dbgw.finlit.fi/kenraalit/?id=203
2. ↑ http://matrikkeli.helsinki.fi/ylioppilasmatrikkeli/henkilo.php?id=9798
3. ↑ http://matrikkeli.helsinki.fi/ylioppilasmatrikkeli/henkilo.php?id=12897
4. ↑ http://ethesis.helsinki.fi/julkaisut/hum/histo/pg/julkunen/pikkukau.pdf
5. ↑ http://ethesis.helsinki.fi/julkaisut/hum/histo/pg/julkunen/pikkukau.pdf
6. ↑ Tiihonen, Maritta toim.: "Kiveen kaiverretut kohtalot", Sunnuntaisuomalainen -liite, 4. marraskuuta 2006.
7. ↑ http://www.sibelius.fi/suomi/suku_perhe/suku_jarnefelt.htm

| Tämä henkilöstä kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/u/r/Aurora_Fredrika_J%C3%A4rnefelt_660f.html

Luokat: Henkilötyngät | Ilomantsi | Kuopiolaiset | Tohmajärvi

##### Views

- Artikkeli
- Keskustelu
- Nykyinen versio

##### Etsi